****



****

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΥΠΟΒΟΛΗ ΠΡΟΤΑΣΕΩΝ ΚΑΙΝΟΤΟΜΩΝ ΕΠΙΧΕΙΡΗΜΑΤΙΚΩΝ ΙΔΕΩΝ**

**για την υλοποίηση του έργου INTECMED του Προγράμματος ENI CBC MED 2014-2020**

**ΠΑΡΑΡΤΗΜΑ Α**

**ΠΡΟΣΚΛΗΣΗ ΕΠΙΧΟΡΗΓΗΣΕΩΝ**

**Καταληκτική Ημερομηνία Υποβολής Επιχειρηματικών Ιδεών**

**31/01/2022**

Περιεχόμενα

[Γενικές Πληροφορίες 3](#_Toc89953625)

[Ιστορικό 3](#_Toc89953626)

[Ανάλυση πρόσκλησης 5](#_Toc89953627)

[1. Ιστορικό 5](#_Toc89953628)

[2. Στόχοι της πρόσκλησης εκδήλωσης ενδιαφέροντος 6](#_Toc89953629)

[3. Εξέλιξη έργου INTECMED: Επιλογή, καθοδήγηση και χρηματοδότηση 7](#_Toc89953630)

[4. Κριτήρια επιλεξιμότητας για την Πρόσκληση εκδήλωσης ενδιαφέροντος για Καινοτόμες Επιχειρηματικές Ιδέες (Φάση 0) 9](#_Toc89953631)

[4.1. Κριτήρια Επιλεξιμότητας των αιτούντων (δηλ. κύριος αιτών και συν-αιτών/αιτούντων) 9](#_Toc89953632)

[4.2. Επιλεξιμότητα των προτάσεων 11](#_Toc89953633)

[4.3. Ρήτρες και Κώδικας Δεοντολογίας 11](#_Toc89953634)

[5. Τρόπος υποβολής αίτησης και διαδικασίες που πρέπει να ακολουθηθούν 13](#_Toc89953635)

[5.1. Μορφές αιτήσεων 13](#_Toc89953636)

[5.2. Διαδικασία αίτησης 14](#_Toc89953637)

[5.3. Προθεσμία υποβολής αιτήσεων 15](#_Toc89953638)

[5.4. Περισσότερες πληροφορίες σχετικά με τη διαδικασία υποβολής αιτήσεων 15](#_Toc89953639)

[6. Αξιολόγηση και επιλογή αιτήσεων 15](#_Toc89953640)

[7. Κοινοποίηση των αποτελεσμάτων της αξιολόγησης 18](#_Toc89953641)

[8. Προβολή 18](#_Toc89953642)

[9. Πνευματική ιδιοκτησία 19](#_Toc89953643)

[10. Απόρρητο και προστασία προσωπικών δεδομένων 19](#_Toc89953644)

[11. Αποδοχή των βάσεων και της νομοθεσίας 19](#_Toc89953645)

[12. Κατάλογος παραρτημάτων 20](#_Toc89953646)

[13. Πληροφορίες 20](#_Toc89953647)

# Ιστορικό

Οι περιφέρειες που συμμετέχουν στο έργο INTECMED είναι ετερογενείς ως προς την καινοτομία, αλλά μοιράζονται μια κοινή πρόκληση: να ξεπεράσουν το εμπόδιο των διαφορετικών παραγόντων μέσω της εργασίας προς την καινοτομία σε τοπικό επίπεδο, συντονίζοντας τις δράσεις τους, επιτυγχανοντας συνέργειες. Για το λόγο αυτό, το INTECMED στοχεύει στην ανάπτυξη ενός ολοκληρωμένου οικοσυστήματος καινοτομίας σε τοπικό επίπεδο για την υποστήριξη της τεχνολογικής μεταφοράς και εμπορευματοποίησης των ερευνητικών αποτελεσμάτων. Το έργο θα χρησιμοποιήσει μια μεθοδολογία ενός μηχανισμού μετασχηματισμού της καινοτομίας σε ώριμη επιχειρηματική ιδέα για να αναπτύξει ένα κοινό όραμα για το πώς να δημιουργηθούν νεοφυείς επιχειρήσεις ξεπερνώντας την ελλειψη εμπειρίας και το χάσμα μεταξύ της ακαδημαϊκής γνώσης και της επιχειρηματικής ανάπτυξης. Αυτή η μεθοδολογία θα εφαρμοστεί με τη δημιουργία περιφερειακών συμμαχιών, σημείων διευκόλυνσης, προγραμμάτων καθοδήγησης και εκθέσεων καινοτομίας, όπου επενδυτές και καινοτόμοι θα έχουν την ευκαιρία να ανταλλάξουν τις ιδέες τους και τις επιχειρηματικές τους ευκαιρίες. Μέσω των προγραμμάτων καθοδήγησης, θα ενθαρρυνθεί η ανάπτυξη δεξιοτήτων στον επιχειρηματικό σχεδιασμό, η εμπορευματοποίηση των ερευνητικών αποτελεσμάτων τουλάχιστον 48 επιχειρηματιών και ερευνητών και θα δημιουργηθούν τουλάχιστον 2 νέες εταιρίες τεχνοβλαστοί (spin-offs). Επίσης, συνολικά 12 (στο σύνολο του έργου) από τις 48 επιχειρηματικές ιδέες θα υποστηριχθούν με τις επιχορηγήσεις που ορίζονται στο παρόν έγγραφο (για την Ελλάδα προβλεπεται επιχορήγηση σε 3 από τις 12 καινοτόμες επιχειρηματικές ιδέες που συμμετέχουν στο πρόγραμμα καθοδήγησης).

1. **Στόχοι της πρόσκλησης εκδήλωσης ενδιαφεροντος**

Στόχος της παρούσης πρόσκλησης εκδήλωσης ενδιαφεροντος είναι να επιλέξει και να επιχορηγήσει 12 επιχειρηματικά σχέδια (3 ανά χώρα) από αυτά που αναπτύχθηκαν από τους 48 επιχειρηματίες που συμμετέχουν στο πρόγραμμα καθοδήγησης του INTECMED, σύμφωνα με τα βήματα και τις μεθόδους που περιγράφονται στο άρθρο 3 (βλ. πληροφορίες της Φάσης 2).

Η παρούσα πρόσκληση συνάδει με τον στόχο του έργου, ο οποίος είναι η υποστήριξη της τεχνολογικής μεταφοράς και εμπορευματοποίησης των ερευνητικών αποτελεσμάτων, καθώς και η προώθηση και υποστήριξη καινοτόμων επιχειρηματικών μοντέλων. Η παρέμβαση θα έχει σημαντικό οικονομικό και κοινωνικό αποτέλεσμα, συμβάλλοντας στη δημιουργία ενός ευνοϊκού περιβάλλοντος για την επιχειρηματικότητα, την καινοτομία και την απασχόληση.

Συνεπώς, η παρούσα πρόκληση αποτελεί το έναυσμα μιας δομημένης διαδικασίας που εγγυάται τα ακόλουθα βήματα, σύμφωνα με τη μεθοδολογία μηχανισμού μετασχηματισμού της καινοτομίας σε ώριμη επιχειρηματική ιδέα, που αναπτύχθηκε από το έργο ΙΝΤΕCMED:

1. Επιλογή 12 καινοτόμων επιχειρηματικών ιδεών σε κάθε χώρα
2. Δραστηριότητα κατάρτισης και καθοδήγησης
3. Ανάπτυξη Επιχειρηματικών Σχεδίων
4. **Επιλογή προς επιχορήγηση 3 επιχειρηματικών σχεδίων ανά χώρα**
5. **Διαχείριση επιχορηγήσεων: εκτέλεση και αιτιολόγηση των χρηματοδοτούμενων δραστηριοτήτων**
6. **Εξέλιξη έργου INTECMED: Επιλογή, καθοδήγηση και χρηματοδότηση**

Η αλληλουχία εκτέλεσης των εργασιών του INTECMED, εκκινεί από την παρούσα πρόσκληση εκδήλωσης ενδιαφέροντος για επιχειρηματικές ιδέες και περιλαμβάνει τις ακόλουθες φάσεις:

**Φάση 0 - Επιλογή Επιχειρηματικών Ιδεών**

Μετά την έναρξη και το κλείσιμο αυτής της πρόσκλησης, όλες οι επιχειρηματικές ιδέες που θα παραληφθούν σε κάθε μια περιοχή υλοποίησης του INTECMED θα αξιολογηθούν, σύμφωνα με τα κριτήρια που περιγράφονται σε αυτό το κείμενο της πρόσκλησης, από τις περιφερειακές επιτροπές που έχουν οριστεί σε κάθε μια από στις 4 συμμετέχουσες χώρες.

Όλοι οι επιλέξιμοι υποψήφιοι θα κληθούν να παρουσιάσουν την επιχειρηματική τους ιδέα, σε ιδιωτική συνέντευξη με την περιφερειακή επιτροπή που έχει οριστεί για την Περιφέρεια Δυτικής Ελλάδας μέσω του INTECMED, ώστε να διασφαλιστεί η εμπιστευτικότητα σε αυτά τα πρώτα στάδια.

Μόνο οι 12 επιχειρηματικές ιδέες με την υψηλότερη βαθμολογία ανά περιοχή υλοποίησης του έργου INTECMED, σύμφωνα με τα κριτήρια επιλογής που περιγράφονται στο κείμενο της παρούσης πρόσκλησης, θα κληθούν να συμμετάσχουν στο πρόγραμμα καθοδήγησης του INTECMED και στη συνέχεια, να διαγωνιστούν για την απονομή των επιχορηγήσεων.

Το αποτέλεσμα της Φάσης 0 θα είναι η λίστα των επιλεγμένων επιχειρηματικών ιδεών που θα λάβουν καθοδήγηση σε κάθε περιοχή INTECMED.

**Φάση 1 - Εκπαίδευση και Καθοδήγηση**

Οι 12 επιχειρηματικές ιδέες ανά περιοχή υλοποίησης του έργου INTECMED που θα επιλεγούν (48 συνολικά) θα συμμετάσχουν σε ένα πρόγραμμα καθοδήγησης, εστιασμένο στην ενίσχυση των επιχειρηματικών δεξιοτήτων και ικανοτήτων που είναι απαραίτητες για τον καθορισμό και την βελτιστοποίηση της επιχειρηματικής ιδέας και την διασφάλιση μιας επιτυχημένης επιχειρηματικής πορείας.

Το πρόγραμμα καθοδήγησης INTECMED θα παρέχει ένα **σύνολο εργαλείων** που στοχεύουν στην υποστήριξη και συμβουλευτική των συμμετεχόντων κατά τη διάρκεια μιας περιόδου 6 μηνών:

• Συνεργατικοί χώροι

• Κοινό πρόγραμμα κατάρτισης σε βασικούς τομείς εξειδίκευσης: επιχειρηματικότητα και χρηματοοικονομικά, πωλήσεις, ανάπτυξη προϊόντων και νομικά θέματα

• Εξατομικευμένη καθοδήγηση σε διαφορετικούς τομείς, σύμφωνα με τις ανάγκες της κάθε επιχειρηματικής ιδέας

• Δραστηριότητες δικτύωσης, σε περιφερειακό και διεθνές επίπεδο

Κατά τη διάρκεια αυτής της διαδικασίας, οι συμμετέχοντες θα έχουν την ευκαιρία να βελτιώσουν και να επικυρώσουν τα επιχειρηματικά τους μοντέλα, καθώς και να προετοιμάσουν ένα πλήρες επιχειρηματικό και οικονομικό σχέδιο.

Το πρόγραμμα καθοδήγησης INTECMED θα πραγματοποιηθεί εντός των Περιφερειακών Σημείων Διευκόλυνσης Καινοτομίας τα οποία θα εγκατασταθούν στα σημεία που έχουν οριστεί από τους φορείς του έργου που έχουν την ευθύνη υποστήριξης τους. Στην Περιφέρεια Δυτικής Ελλάδας, το Περιφερειακό Σημείο Διευκόλυνσης Καινοτομίας, βρίσκεται εγκατεστημένο στο Πανεπιστήμιο Πατρών (Πανεπιστημιούπολη Ρίο, ΤΚ 26500) το οποίο έχει και την ευθύνη υποστήριξης.

**Φάση 2: Επιλογή και χρηματοδότηση των πιο υποσχόμενων επιχειρηματικών ιδεών**

Οι συμμετέχοντες που θα ολοκληρώσουν επιτυχώς τη φάση 1, θα είναι επιλέξιμοι να διαγωνιστούν για την ανάθεση οικονομικής υποστήριξης για την επιχειρηματική τους ιδέα, μέσω επιχορήγησης:

• 30.000 ευρώ για την 1η θέση σε κάθε χώρα,

• 20.000 για τη 2η θέση σε κάθε χώρα και

• 10.000 για την 3η θέση σε κάθε χώρα

Οι επιχορηγήσεις θα χρησιμοποιηθούν για τη χρηματοδότηση των δραστηριοτήτων που σχετίζονται άμεσα με την ανάπτυξη των επιχειρηματικών σχεδίων. Στο παρόν έγγραφο, παρέχεται περιγραφή των επιλέξιμων δαπανών και δράσεων. **Η επιχορήγηση θα έχει τη μορφή χρηματοδότησης εξοφλημένων και επαληθευμένων - πιστοποιημένων δαπανών.**

Στην Περιφέρεια Δυτικής Ελλάδας, η Περιφερειακή Επιτροπή θα αξιολογήσει τις αιτήσεις για τις επιχορηγήσεις, αναλύοντας ως κύρια έγγραφα τα υποβληθέντα επιχειρηματικά σχέδια. Στο παρόν έγγραφο, παρέχονται τα κριτήρια αξιολόγησης που θα εφαρμοστούν. Η περιφερειακή επιτροπή διατηρεί το δικαίωμα να μην χορηγήσει όλα τα διαθέσιμα κονδύλια, εάν οι υποψήφιοι δεν φτάσουν τα κατώτατα όρια αξιολόγησης.

# Κριτήρια επιλεξιμότητας για την Πρόσκληση εκδήλωσης ενδιαφέροντος για Καινοτόμες Επιχειρηματικές Ιδέες (Φάση 2)

**4.1 Κριτήρια Επιλεξιμότητας των αιτούντων (δηλ. κύριος αιτών και συν-αιτών/αιτούντων)**

Μόνο φυσικά ή νομικά πρόσωπα που επιλέχθηκαν στην πρόσκληση εκδήλωσης ενδιαφέροντος για τις καινοτόμες επιχειρηματικές ιδέες του έργου INTECMED και συμμετέχουν στο πρόγραμμα καθοδήγησης, θα μπορούν να υποβάλουν αίτηση για την παρούσα πρόσκληση εκδήλωσης των επιχορηγήσεων.

Εάν πραγματοποιηθεί η ανάθεση της σύμβασης επιχορήγησης στη Φάση 2, ο κύριος δικαιούχος της επιχειρηματικής ιδέας που συμμετέχει στο πρόγραμμα καθοδήγησης (Φάση 1) θα γίνει ο επιχορηγούμενος, ο οποίος θα είναι ο κύριος συνομιλητής του κύριου δικαιούχου / εταίρου που υλοποιεί την επιχορήγηση του έργου INTECMED. Μπορεί να εκπροσωπεί και να ενεργεί για λογαριασμό οποιουδήποτε άλλου συν-επιχορηγούμενου (εάν υπάρχει) και να συντονίζει το σχεδιασμό και την υλοποίηση της δράσης.

Σε περίπτωση ανάθεσης της σύμβασης επιχορήγησης, ο/οι συν-αιτών/ αιτούντες (εάν υπάρχουν) των επιχειρηματικών ιδεών που συμμετέχουν στο πρόγραμμα καθοδήγησης (Φάση 1) θα γίνουν συν-επιχορηγούμενοι στη δράση (μαζί με τον επιχορηγούμενο).

## 4.2 Επιλέξιμες δραστηριότητες: δράσεις που χρηματοδοτούνται από τις επιχορηγήσεις:

Τύποι δραστηριοτήτων που μπορούν να χρηματοδοτηθούν από τις επιχορηγήσεις:

• Έξοδα προσωπικού

• Διοικητικές και νομικές διαδικασίες για το άνοιγμα μιας νέας επιχείρησης.

• Απόκτηση διπλωμάτων ευρεσιτεχνίας ή καταχώρισης εμπορικών σημάτων.

•Κάθε είδους δραστηριότητα που αποδίδεται άμεσα και κατηγορηματικά στην υλοποίηση του προτεινόμενου επιχειρηματικού έργου, με απόδειξη της πραγματοποιηθείσας υλοποίησης (π.χ. εξοπλισμός, πρωτότυπο, μελέτες σκοπιμότητας, επικοινωνία και προβολή).

Ο κύριος αιτών και ο/οι συν-αιτών/ αιτούντες (εάν υπάρχουν) θα συμπεριλάβουν τον προϋπολογισμό που θα δείχνει τις συγκεκριμένες δαπάνες που αναμένουν να καλύψουν χάρη στις επιχορηγήσεις, λαμβάνοντας υπόψη το σενάριο ότι θα λάβουν το υψηλότερο ποσό (30.000 ευρώ) και το χρονοδιάγραμμα για την υλοποίησή τους θα είναι το μέγιστο 6 μήνες. Αυτός ο προϋπολογισμός θα πρεπει να είναι ευθυγραμμισμένος με το επιχειρηματικό σχέδιο που θα παρουσιαστεί για αξιολόγηση.

Τοποθεσία

Οι ενέργειες πρέπει να πραγματοποιηθούν στην Περιφέρεια Δυτικής Ελλάδας.

# Επιλέξιμες δαπάνες

Μόνο οι επιλέξιμες δαπάνες μπορούν να καλυφθούν από την επιχορήγηση. Οι κατηγορίες δαπανών που είναι επιλέξιμες και μη, αναφέρονται παρακάτω. Ο προϋπολογισμός είναι ταυτόχρονα και μια εκτίμηση κόστους και ένα συνολικό ανώτατο όριο για τις επιλέξιμες δαπάνες.

Επιλέξιμες άμεσες δαπάνες

Οι ακόλουθες δαπάνες είναι επιλέξιμες:

• Ανθρώπινο Δυναμικό (μόνιμο προσωπικό ή/και νέες συμβάσεις). Αυτή η κατηγορία **δεν μπορεί** να υπερβαίνει το 35% του συνόλου

• Ταξίδια και Διαμονή (**μόνο** για ανθρώπινο δυναμικό)

• Εξωτερικές υπηρεσίες (π.χ. λογιστικές υπηρεσίες, σχεδιασμός και ανάπτυξη διαφημιστικού υλικού, άδεια χρήσης λογισμικού, ενοικίαση γραφείου κ.λπ.)

• Εξοπλισμός και προμήθειες (π.χ. υπολογιστές, εκτυπωτές, συσκευές δικτύωσης, γραφεία, καρέκλες, αναλώσιμα γραφείου κ.λπ.)

**Για να είναι επιλέξιμες οι δαπάνες στο πλαίσιο της παρούσας πρόσκλησης υποβολής προτάσεων, πρέπει να συμμορφώνονται με τις διατάξεις του άρθρου 9 της σύμβασης επιχορήγησης.**

Ο κύριος αιτών και ο/οι συν-αιτών/ αιτούντες (εάν υπάρχουν) της επιχορήγησης συμφωνούν ότι η επαλήθευση-πιστοποίηση των δαπανών όπως αναφέρονται στην σύμβαση επιχορήγησης θα διενεργηθεί από τον ελεγκτή που έχει συμβληθεί με το ΕΠΙΜΕΛΗΤΗΡΙΟ ΑΧΑΙΑΣ.

**Η επιχορήγηση θα έχει τη μορφή χρηματοδότησης εξοφλημένων και επαληθευμένων - πιστοποιημένων δαπανών**

Ο Επιχορηγούμενος πρέπει να προβεί στα κάτωθι:

* 1. Να διασφάλισει ότι οι **δαπάνες συμμορφώνονται με τις απαιτήσεις επιλεξιμότητας** του προγράμματος και περιλαμβάνονται στις κατηγορίες που γίνονται δεκτές στην πρόσκληση για τις επιχορηγήσεις
  2. Να ακολουθήσει τους **κανόνες του προγράμματος[[1]](#footnote-2)** σε ό,τι αφορά τα ενδεχόμενα **έσοδα** που προέρχονται από τις δραστηριότητες της επιχορήγησης
  3. Να τηρήσει την προβλεπόμενη από την νομοθεσία λογιστική απεικόνιση της επιχορήγησης, διασφαλίζοντας μία αξιοπιστη και εύκολη διαδρομή ελέγχου**[[2]](#footnote-3)**  των δαπανών και των εσόδων
  4. **Να διατηρήσει τα πρωτότυπα λογιστικά έγγραφα** μέχρι το τέλος της περιόδου ελέγχου.
  5. Να **επαληθευτούν –πιστοποιηθούν οι δηλωθείσες δαπάνες** από τους ελεγκτές του έργου, σύμφωνα με τις απαιτήσεις του προγράμματος και τις εθνικές απαιτήσεις, του ΕΠΙΜΕΛΗΤΗΡΙΟΥ ΑΧΑΙΑΣ (κύριου δικαιούχου / εταίρου του έργου) που εκδίδει την παρούσα πρόσκληση εκδήλωσης ενδιαφέροντος

Επιλέξιμες έμμεσες δαπάνες

Οι έμμεσες δαπάνες που προκύπτουν για την υλοποίηση της δράσης μπορεί να είναι επιλέξιμες για χρηματοδότηση κατ' αποκοπή, **αλλά το σύνολο δεν πρέπει να υπερβαίνει το 7% των εκτιμώμενων συνολικών επιλέξιμων άμεσων δαπανών.** Οι έμμεσες δαπάνες είναι επιλέξιμες, **υπό την προϋπόθεση** ότι δεν περιλαμβάνουν δαπάνες που αναλογούν σε άλλο κονδύλιο του προϋπολογισμού στη σύμβαση επιχορήγησης. Μπορεί να ζητηθεί από τον κύριο αιτούντα να αιτιολογήσει το ποσοστό που ζητήθηκε πριν από την υπογραφή της σύμβασης επιχορήγησης. Ωστόσο, μετά τον καθορισμό του κατ' αποκοπή συντελεστή, δεν χρειάζεται να προσκομιστούν δικαιολογητικά.

**Σημείωση:** Εάν οποιοσδήποτε από τους αιτούντες λαμβάνει επιχορήγηση που χρηματοδοτείται από την ΕΕ, δεν μπορεί να διεκδικήσει έμμεσες δαπάνες για τις πραγματοποιηθείσες δαπάνες εντός του προτεινόμενου προϋπολογισμού για τη δράση.

Μη επιλέξιμες δαπάνες

Οι ακόλουθες δαπάνες δεν είναι επιλέξιμες:

• χρεώσεις εξυπηρέτησης χρέους (τόκοι)

• προβλέψεις για ζημίες ή πιθανές μελλοντικές υποχρεώσεις

• δαπάνες που δηλώθηκαν από τους αιτούντες και χρηματοδοτήθηκαν από άλλη δράση ή πρόγραμμα που λαμβάνει επιχορήγηση της Ευρωπαϊκής Ένωσης

• αγορές γης ή κτιρίων

• Απώλειες συναλλάγματος

• δασμοί, φόροι και επιβαρύνσεις, συμπεριλαμβανομένου του ΦΠΑ, εκτός εάν δεν είναι ανακτήσιμοι βάσει της σχετικής εθνικής φορολογικής νομοθεσίας, εκτός εάν προβλέπεται διαφορετικά στις σχετικές διατάξεις που έχουν διαπραγματευτεί με τις χώρες εταίρους, σύμφωνα με τις διατάξεις της σχετικής Συμφωνίας Χρηματοδότησης

• Δάνεια σε τρίτους

• πρόστιμα, ποινές και έξοδα δικαστικών διαφορών

• εισφορές σε είδος

# Χρονοδιάγραμμα καταβολής των επιχορηγήσεων

Το πρόγραμμα πληρωμής των επιχορηγήσεων θα δομηθεί με βάση δύο επιλογές, ως εξής:

**ΕΠΙΛΟΓΗ Α**

• 30% σε μια αρχική προ-χρηματοδότηση

• 70% ως πληρωμή του υπολοίπου κατά την ολοκλήρωση, που συνδέεται με αιτιολόγηση και επαλήθευση δαπανών

ή

**ΕΠΙΛΟΓΗ Β**

• 30% σε μια αρχική προ-χρηματοδότηση

• 30% ενδιάμεση πληρωμή, που συνδέεται με αιτιολόγηση και επαλήθευση δαπανών

• 40% ως πληρωμή υπολοίπου κατά την ολοκλήρωση, που συνδέεται με αιτιολόγηση και επαλήθευση δαπανών

# Τρόπος υποβολής αίτησης και διαδικασίες που πρέπει να ακολουθηθούν

Ως αποτέλεσμα του προγράμματος καθοδήγησης, οι υποψήφιοι καλούνται να παρουσιάσουν τα ακόλουθα έγγραφα:

1. Ένα ενημερωμένο επιχειρηματικό σχέδιο της καινοτόμου ιδέας τους

2. Περιγραφή των δραστηριοτήτων που θα καλυφθούν από τις επιχορηγήσεις και το χρονοδιάγραμμα για την υλοποίησή τους (έως 6 μήνες)

3. Προϋπολογισμό που να απεικονίζει τις συγκεκριμένες δαπάνες που αναμένουν να καλύψουν χάρη στις επιχορηγήσεις, λαμβάνοντας υπόψη το σενάριο να λάβουν το υψηλότερο ποσό (30.000 ευρώ).

Ως εκ τούτου, είναι εξαιρετικά σημαντικό τα έγγραφα αυτά να περιέχουν όλες τις σχετικές πληροφορίες σχετικά με τη δράση.

Οι υποψήφιοι πρέπει να προσκομίσουν τα έγγραφα στα Ελληνικά. Δεν γίνονται δεκτά χειρόγραφα έγγραφα.

Οποιοδήποτε λάθος που σχετίζεται με την περίπτωση υποβολής της αίτησης θα κοινοποιείται κατά τη διάρκεια μιας περιόδου διευκρίνισης πριν από την τεχνική αξιολόγηση των εγγράφων, σύμφωνα με κριτήρια επιλεξιμότητας. Οι αιτούντες θα έχουν προθεσμία 10 ημερών για να παράσχουν τις πληροφορίες πριν από την απόρριψη της αίτησης.

# Αξιολόγηση και επιλογή των αιτήσεων

Οι αιτήσεις θα εξετάζονται και θα αξιολογούνται από την περιφερειακή επιτροπή αξιολόγησης, σε συνεργασία με την Περιφερειακή Συμμαχία για τη Μεταφορά Καινοτομίας. Όλες οι αιτήσεις θα αξιολογηθούν σύμφωνα με τα ακόλουθα βήματα και κριτήρια.

Εάν η εξέταση της αίτησης αποκαλύψει ότι η προτεινόμενη δράση δεν πληρεί τα κριτήρια επιλεξιμότητας που αναφέρονται στην Ενότητα 4, η αίτηση θα απορριφθεί σε αυτή τη βάση.

1. **ΒΗΜΑ 1: ΑΝΟΙΓΜΑ ΑΙΤΗΣΕΩΝ ΚΑΙ ΔΙΟΙΚΗΤΙΚΟΙ ΕΛΕΓΧΟΙ. ΕΠΑΛΗΘΕΥΣΗ ΕΠΙΛΕΞΙΜΟΤΗΤΑΣ ΤΩΝ ΑΙΤΟΥΝΤΩΝ**

Κατά το άνοιγμα των αιτήσεων και τον διοικητικό έλεγχο, θα αξιολογηθούν τα ακόλουθα:

• Εάν έχει τηρηθεί η προθεσμία, διαφορετικά, η αίτηση θα απορριφθεί αυτόματα.

• Εάν η αίτηση περιλαμβάνει όλες τις απαιτούμενες πληροφορίες (επιχειρηματικό σχέδιο, προϋπολογισμός και χρονοδιάγραμμα για τις χρηματοδοτούμενες δραστηριότητες). Εάν κάποιο από τα ζητούμενα στοιχεία λείπει ή είναι εσφαλμένο, θα ζητηθεί να υποβληθεί σε 10 ημέρες.

1. **ΒΗΜΑ 2: ΑΞΙΟΛΟΓΗΣΗ ΤΩΝ ΑΙΤΗΣΕΩΝ (2η Φάση Αξιολόγησης)**

Οι αιτήσεις που θα περάσουν τον έλεγχο ανοίγματος και τους διοικητικούς ελέγχους θα αξιολογηθούν περαιτέρω τεχνικά ως προς την ποιότητά τους. Συγκεκριμένα, θα αξιολογηθούν χρησιμοποιώντας τα κριτήρια αξιολόγησης που φαίνονται παρακάτω.

**Κριτήρια αξιολόγησης για τη Φάση 2 – Επιλογή και χρηματοδότηση των 3 επιχειρηματικών ιδεών**

|  |  |
| --- | --- |
| Κριτήριο | **Μέγιστη Βαθμολογία** |
| Παρακολούθηση δραστηριοτήτων | **20** |
| Συμμετοχή άνω του 80% | 20 |
| Συμμετοχή μεταξύ 50% και 80% | 8 |
| Συμμετοχή μεταξύ 30% και 50% | 2 |
| Συμμετοχή κάτω από 30% | 0 |
| Επίτευξη επιμέρους στόχων κατά τη διάρκεια του προγράμματος | **20** |
| Επίτευξη άνω του 80% | 20 |
| Επίτευξη μεταξύ 50% και 80% | 8 |
| Επίτευξη μεταξύ 30% και 50% | 2 |
| Επίτευξη κάτω από 30% | 0 |
| Ποιότητα Επιχειρηματικού Σχεδίου | **50** |
| Επίπεδο λεπτομέρειας των προβλεπόμενων δράσεων και μέτρων | 25 |
| Οικονομική βιωσιμότητα | 10 |
| Δυνατότητα προσέλκυσης επενδυτών | 5 |
| Εκτιμώμενος διασυνοριακός αντίκτυπος | 5 |
| Εκτιμώμενος αντίκτυπος στην απασχόληση | 5 |
| Εφικτότητα της ιδέας | **10** |
| Άμεσα υλοποιήσιμο έργο | 10 |
| Έργο υλοποιήσιμο σε 6 μήνες | 5 |
| Έργο υλοποιήσιμο σε 12 μήνες | 0 |
| **Μέγιστη συνολική βαθμολογία** | **100** |

Μετά την πρώτη αξιολόγηση θα καταρτιστεί πίνακας με τις αιτήσεις που κατατάσσονται ανάλογα με τη βαθμολογία τους. Οι 3 αιτήσεις με την υψηλότερη βαθμολογία θα επιλεγούν προσωρινά.

Επιπλέον, θα καταρτιστεί εφεδρικός πίνακας με τα ίδια κριτήρια. Αυτός ο κατάλογος θα χρησιμοποιηθεί εάν οποιοσδήποτε από τους αιτούντες που αρχικά επιλέχθηκαν αρνηθεί την επιχορήγη.

Η Περιφερειακή Επιτροπή διατηρεί το δικαίωμα να μην κατανείμει όλες τις θέσεις εάν οι προτάσεις δεν πληρούν τις απαιτήσεις ποιότητας.

Η κατάταξη που θα προκύψει από τη φάση της διαδικασίας αξιολόγησης, θα δημοσιευτεί στον ιστότοπο του έργου INTECMED <https://www.enicbcmed.eu/projects/intecmed> με τη δέουσα τήρηση των απαιτήσεων εμπιστευτικότητας και ασφάλειας.

Όλοι οι αιτούντες θα ενημερωθούν γραπτώς (με email) για την απόφαση της επιτροπής αξιολόγησης σχετικά με την αίτησή τους και, εάν απορριφθούν, τους λόγους της αρνητικής απόφασης. Ο αιτών που πιστεύει ότι έχει ζημιωθεί από σφάλμα ή παρατυπία κατά τη διαδικασία ανάθεσης μπορεί να υποβάλει ένσταση.

Οποιαδήποτε ένσταση θα πρέπει να αποσταλεί εντός 7 ημερών από την απόφαση της επιτροπής επιλογής.

Η ένσταση δεν μπορεί να χρησιμοποιηθεί ως ευκαιρία παροχής νέων πληροφοριών ή επανάληψης της διαδικασίας επιλογής. Κατά τη διάρκεια της ένστασης, η αίτηση ή/και η διαδικασία επιλογής δεν επαναξιολογούνται πλήρως, αλλά θα ελέγχονται μόνο για σφάλματα που επισημαίνονται στη διαδικασία.

Οι συμμετέχοντες πρέπει να υποβάλουν την ένστασή τους αναφέροντας με σαφήνεια τον λόγο της προσφυγής τους και περιγράφοντας με σαφήνεια τα σφάλματα που εντοπίστηκαν.

# Προβολή

Οι υποψήφιοι αιτούντες των επιχορηγήσεων του έργου INTECMED, πρέπει να συμμορφώνονται με τους στόχους και τις προτεραιότητες του έργου και να εγγυώνται την προβολή της χρηματοδότησης από την ΕΕ (βλ.<https://ec.europa.eu/europeaid/sites/devco/files/communication-visibility-requirements-018_en.pdf>).

# Παραρτήματα

* Προϋπολογισμός (αρχείο excel)
* Τυπικό υπόδειγμα σύμβασης επιχορήγησης (θα υπογραφεί από τους 3 νικητές)
* Αναφορά δραστηριότητας (θα δοθεί από τους 3 νικητές)
* Οικονομική Έκθεση (θα δοθεί από τους 3 νικητές)
* De\_minimis\_δήλωση (θα δοθεί από τους 3 νικητές)
* Λίστα αποδεκτών βοήθειας (θα δοθεί από τους 3 νικητές)

1. https://www.enicbcmed.eu/reference-documents [↑](#footnote-ref-2)
2. Η διαδρομή ελέγχου δίνει βήμα προς βήμα τεκμηριωμένο το ιστορικό μιας συναλλαγής. Επιτρέπει στον εξεταστή να ανιχνεύσει τα οικονομικά δεδομένα από τη λογιστική έως τα έγγραφα προέλευσης (τιμολόγιο, απόδειξη, κ.λπ.). [↑](#footnote-ref-3)